30 



bet kalah bengkoeng pamikoel, 



hitoetna ge teu kasered. 

 Saoer Kalang Soetra: „Langen Sari, sia man ngadjeboeg ngadjangkar haoer." 



„Djangkaran mah tjektjekan, kadekan; soengkal koe haloe toedjoeh", tjek 

 Langen Sari. 



Saoer Kalang Soetra: „ridoe perang mamawa haloe". 



„Seureuh beureum nanggeuj tangkaj, tjetek nja wawanen, ka aing sia goe- 

 goeroe kawedoekan", tjek Langen Sari. 



Saoer Kalang Soetra: „kitoe patoet; manan aing rek goegoeroe, anggoeran 

 aing rek ngaroeroekeun ka sia!" 



Wangsoelna Landen Sari : ,,naha aing geuning teu kasered". 

 „Meureun maneh tanaga noe euweuh", tjek Kalang Soetra. 

 Wangsoelna Langen Sari : „tjoba, ajeuna kari aing malikeun". 

 „Baeu, geura malikeun", tjek Kalang Soetra. 



Enggalna Langen Sari geuat newak pananganana Kalang Soetra, deupa da- 

 dana, tintjak indoeng soekoena, dempoel koe toeöer, seundak koe Langen Sari ; 

 pek geletek noe perang galoengan. 



Kalang Soetra teu bisa ngalaga perangna. 



Ana toengkoel bek ti loehoer, 



ana tanggah bek ti handap, 



ana dek ngoelang disamboet, 



gobangna pagalang-galang, 



pendokna patjorok-tjorok, 



kerisna pahempik-hempik, 



ana dek ngengtjang ditewak, 



ana kokang bek ditadjong, 



ari nangkarak dileak, 



nete semplek nintjak semplak, 



njoeroewoek kawas boeroedjoel, 



genep-genep welas deupa. 

 Beuki lila, beuki teu bisa ngalaga perangna Kalang Soetra. 



Naradjang kaoeng nganjoendjoeng, 



naradjang wahangan njengtjang, 



kapoel beunangna taroeng, 



kaala beunangna tapa, 



dek taroeng sabraha taoen, 



dek perang sabraha boelan, 



diseundak ka tebeh kidoel, 



manggih toenggoel digoesroekkeun, 



manggih tjatang digasahkeun, 



nodjer kana goenoeng roegroeg, 



nintjak kana tjadas rempag, 



nja tjatang pagalang-galang, 



nja kaï patoempang tindih, 





